గౌతమి (పత్రిక)

గౌతమి, రాజమహేంద్రి నుండి ప్రచురితమైన దినపత్రిక. 1901 లో మొదలైన ఈ పత్రికకు ప్రచురణకర్త, సంపాదకుడు శ్రీపాద కృష్ణమూర్తి శాస్త్రి. తెలుగు దినపత్రికల్లో దేశాభిమాని తరువాత ఇదే మొదటిది. 

ముందు 5 నెలల పాటు పత్రికను నడిపి ఆ తరువాతనే చందాలు తీసుకుంటామని పత్రిక ప్రకటించింది.  ఈ నిర్ణయాన్ని అభినందిస్తూ తెలుగు జనానా పత్రిక, "ఇది మంచి నియమమేయని యొన్నుచున్నాము. తామవిచ్ఛిన్నముగా బత్రిక జరపెదమని యాస పెట్టి కొందరి వలన సం. చందాలు వసూలు చేసి పిమ్మట తగినంత ప్రోత్సాహము లేక పత్రికను మూలవైచి అనేక విధముల చందాదారుల విశ్వాసమునకును జనుల యాసలకును భంగము కలిగించిన పత్రికాధిపతులను మనము చూచుచున్నాము. ఈ యైదునెలలైనను క్రమముగా నీ గౌతమి పత్రిక సాగుననియు మిత్రులును చందాదారులును పత్రికాధిపతికి దోడుపడెదరనియును నమ్ముచున్నాము" అని రాసింది.

 రచనలు 
పత్రిక మొదటి పుటలో కింది పద్యం ఉండేది.భూతలవార్తల నీతుల

జాతుల రీతులను దెలియ జాటెదననని యీ 

గౌతమియను పత్రిక ప్ర

ఖ్యాతి మెయిన్‌ వెడలు బ్రత్యహంబు గడంకన్ప్రతి సంచికలోనూ ఒక ముఖ్యవ్యాఖ్యానమూ, వ్యాసాలూ, వార్తలనూ ప్రచురించేవారు. అప్పుడప్పుడు చిన్న చిన్న ప్రహసనాలు కూడా ఉండేవి. రాజకీయ విమర్శలు ఉంటూండేవి. 1901 లో "గుమాస్తా ఉద్యోగానికి ముస్లిం అభ్యర్థి కావలెను” అని ప్రభుత్వం జారీచేసిన అడ్వర్టయిజ్‌మెంటును పత్రిక 1901 ఆగ స్టు 27 వ తేదీ సంచిక సంపాద కీయంలో ఇలా విమర్శించింది: "జాతి మత విభేదాలను అణచివేయడం ప్రభుత్వ విద్యుక్త ధర్మం. అలాంటప్పుడు ఒక ప్రభుత్వ ఉన్నతాధికారి ఆ ప్రకటనచేస్తే, జాతి, మత దురభిమానాలు పెరగడమేకాక, దేశంలో ధర్మపాలన వుందా? అన్న సందేహం ప్రజలకు క్రలుగుతుంది.”

 మూలాలు 

వర్గం:రాజమండ్రి నుండి ప్రచురితమైన తెలుగు పత్రికలు
వర్గం:20 వ శతాబ్దపు తెలుగు పత్రికలు
వర్గం:మూతబడిన తెలుగు పత్రికలు
వర్గం:తెలుగు దినపత్రికలు